[image: C:\Users\admin.VKPAI0\AppData\Local\Microsoft\Windows\INetCache\Content.Word\50_vienkarsa_vienkrasu_rgb_h_LV.PNG]

Rīgā

Datums skatāms laika zīmogā Nr. 2025/08-10.1/1047
Uz 19.02.2025. iesniegumu Nr. 622.12-84-14/25
Reģ. 19.02.2025. Nr. IEN-327/2025
un 20.05.2025. iesniegumu Nr. 622.12/3-56-14/25
Reģ. 20.05.2025. Nr. IEN-994/2025

Latvijas Republikas Saeimai
Nosūtīšanai e-Adresē

Par kultūrvēsturiskās vērtības līmeni ēkai Rīgā, Jēkaba ielā 10/12
12.05.2025. Nr. 2025/08-10.1/524 kļūdas labojums

1. Iesniedzējs:
Latvijas Republikas Saeima, Jēkaba iela 11, Rīga, LV-1811.

2. Paredzamās darbības vieta:
Rīga, Jēkaba iela 10/12, būves kadastra apzīmējumi 0100 008 0086 001, 0100 008 0086 003 (turpmāk – Ēka).

3. Procesa būtība:
Noteikt kultūrvēsturiskās vērtības līmeni Ēkai.

4. Faktu konstatējums:
Ēkas statuss kultūras mantojuma aizsardzības sistēmā: Ēka atrodas UNESCO Pasaules kultūras un dabas mantojuma objekta Nr. 852 „Rīgas vēsturiskais centrs” teritorijā (daļa Nr. 1 – Vecrīga, atbilstoši 2004. gada 8. marta Ministru kabineta noteikumu Nr. 127 „Rīgas vēsturiskā centra saglabāšanas un aizsardzības noteikumi” (turpmāk Noteikumi Nr. 127) pielikumam Nr. 1), valsts nozīmes arheoloģiskā pieminekļa “Vecrīgas arheoloģiskais komplekss” (valsts aizsardzības Nr. 2070) un valsts nozīmes pilsētbūvniecības pieminekļa “Rīgas pilsētas vēsturiskais centrs” (valsts aizsardzības Nr. 7442) teritorijā.

5. Lēmuma pamatojums: 
5.1. Ēku, būvju un to atsevišķu elementu saglabāšanas, izmantošanas un pārveidošanas noteikumus nosaka Rīgas vēsturiskā centra saglabāšanas un aizsardzības likums (turpmāk – RVC likums) un Noteikumi Nr. 127, kā arī Rīgas domes 2006. gada 7. februāra saistošie noteikumi Nr. 38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi”.
5.2. Vēsturiskā apbūve, tās mērogs un raksturs ir Rīgas vēsturiskajā centrā un tā aizsardzības zonā saglabājamas un aizsargājamas vērtības saskaņā ar RVC likuma 5. panta otrās daļas 3. punktu.
5.3. Saskaņā ar Noteikumu Nr. 127 12.3. punktu, Nacionālā kultūras mantojuma pārvalde (turpmāk – Pārvalde) pēc ēkas īpašnieka vai valdītāja ierosinājuma, nosaka ēku (būvju un atsevišķu to elementu) kultūrvēsturisko vērtību atbilstoši sešiem līmeņiem, saskaņojot ar Rīgas valstspilsētas pašvaldības Pilsētas attīstības departamentu (turpmāk – Departaments) un nepieciešamības gadījumā konsultējoties ar Rīgas vēsturiskā centra saglabāšanas un attīstības padomi. 
5.4. Saskaņā ar Noteikumu Nr. 127 12.3. punktu kultūrvēsturiskās vērtības līmeni nosaka ēkām (būvēm un to atsevišķiem elementiem), tādēļ, ēkas turpmākās izmantošanas laikā, kultūrvēsturiskās vērtības līmeni var noteikt atsevišķiem, iepriekš nevērtētiem ēkas iekštelpu elementiem.
5.5. Ēkas kultūrvēsturiskā vērtība noteikta atbilstoši Rīgas vēsturiskā centra saglabāšanas un attīstības padomē saskaņotai metodikai un saskaņota ar Departamentu (2025. gada 10. maija vēstule Nr. DA-25-13835-nd).
5.6. Identificētais kultūrvēsturiskās vērtības pamatojums: Eklektisma stila četrstāvu biroju un dzīvokļu nams, celts 1901. gadā pēc arhitekta Vilhelma Neimaņa projekta Vidzemes bruņniecības vajadzībām un paplašināts (gar mazo Trokšņu ielu) 1911. gadā pēc arhitekta Vilhelma Reslera projekta. Ēka pilnībā saglabājusi būvapjomu, ielas fasāžu arhitektoniski māksliniecisko kompozīciju un greznu dekoratīvo apdari, autentiskās ieejas durvis, lielā mērā arī iekštelpu apdari (krāsnis, kāpņu telpa u.c. oriģinālas detaļas). Ēka veido ielas ainavu, veiksmīgi iekļaujas apkārtējā kultūrvēsturiskajā vidē. Lit. 003 – pagrabs – ir daļa no ēkas kopējā būvapjoma un ietver kādas senākas ēkas pagraba fragmentus, kalpojot kā liecība par Vecrīgas senāko apbūvi.
Ēkas kultūrvēsturisko vērtību veidojošie saglabājamie elementi: Ēkas būvapjoms, fasāžu arhitektoniski mākslinieciskā kompozīcija un dekoratīvā apdare. Pamatplānojums, vēsturiskie iekštelpu apdares elementi, piemēram, flīzes, margas, podiņu krāsnis.

6. Lēmums:
	Ņemot vērā iepriekš minēto un pamatojoties uz Rīgas vēsturiskā centra saglabāšanas un aizsardzības likuma 5. panta otrās daļas 3. punktu un trešo daļu, Administratīvā procesa likuma 5., 6., 7. pantu, 65. panta trešo daļu, 66. panta pirmo daļu, Ministru kabineta 2004. gada 8. marta noteikumu Nr. 127 “Rīgas vēsturiskā centra saglabāšanas un aizsardzības noteikumu” 12.3. punktu un Ministru kabineta 2004. gada 9. novembra noteikumu Nr. 916 “Nacionālā kultūras mantojuma pārvaldes nolikums” 3.1. punktu, Pārvalde nolemj:

noteikt ēkai Rīgā, Jēkaba ielā 10/12 ar  būves ar  kadastra apzīmējumiem 0100 008 0086 001, 0100 008 0086 003 šādu kultūrvēsturiskās vērtības līmeni: kultūrvēsturiski vērtīga ēka.

Lēmums stājas spēkā ar tā paziņošanas brīdi un saskaņā ar Administratīvā procesa likuma 76. panta pirmo un otro daļu un 79. panta pirmo daļu ir mēneša laikā apstrīdams, iesniedzot iesniegumu Pārvaldes vadītājam (Rīgā, M.Pils ielā 17/19/21).

Cieņā,
Kultūras mantojuma informācijas centra vadītājas p. i. 	K. Lipšāne

(paraksts*)

*Dokuments ir parakstīts ar drošu elektronisko parakstu un satur laika zīmogu.
D.Stuce, 67228570, 
dana.stuce@nkmp.gov.lv

